IL-KTIEB TAL-ĠENESI Ħarsa ħafifa lejn il-ktieb L-isem "Ġenesi" ġej minn kelma Griega li tfisser "il-bidu", u dan il-ktieb hu eżattament dwar il-bidu: il-bidu tal-univers, il-bidu tal-bniedem, il-bidu tal-poplu ta' Iżrael. L-ewwel taqsima tal-Ġenesi (kap — ) tgħidilna dwar il-ħolqien tad-dinja u tal-bniedem sas-sejħa ta' Abraham. Dak kollu li Alla għamel kien tajjeb, imma l-ewwel bnedmin, imsemmija bl-ismijiet ta' Adam u Eva, m'obdewhx u daħħlu l-ħażen fid-dinja. In-nies tant intrikbu mill-ħażen li Alla ddeċieda li jibgħat dilluvju biex jeqred lil kulħadd, ħlief lil Noè u l-familja tiegħu. Huma baqgħu jgħixu fis-sewwa u għalhekk Alla qalilhom jibnu dgħajsa kbira, li ngħidulha l-arka, biex isalvaw huma u r-razez tal-annimali. Wara d-dilluvju, il-bnedmin reġgħu tferrxu mal-inħawi tad-dinja, u għal darb'oħra waqfu jaduraw lil Alla. Il-bqija tal-ktieb tal-Ġenesi (kap — ) jirrakkonta l-ġrajja ta' Abram u l-familja tiegħu. Alla għażilhom biex ikunu l-bidu tal-poplu speċjali tiegħu. Alla bidel l-isem ta' Abram f'Abraham, u dak ta' martu minn Saraj għal Sara. Abraham u Sara ma kellhomx ulied, imma Alla wegħedhom li se jkollhom iben u dawk li jitnisslu minnhom għad ikollhom l-art tagħhom u jkunu l-barka għall-ġnus kollha. Abraham u Sara telqu lejn Kangħan, li kienet l-art li Alla wiegħed li tkun ta' nisilhom warajhom. Meta kienu anzjani sewwa, kellhom iben li semmewh Iżakk. Iżakk, imbagħad, kellu żewġ ulied subien, Ġakobb u Għesaw. It-tmiem tal-ktieb tal-Ġenesi jħallina bil-familja ta' Ġakobb tgħix fl-Eġittu. Wieħed minn uliedu, Ġużeppi, laħaq gvernatur fl-Eġittu, imma hu dejjem emmen li Alla kien se jżomm kelmtu mal-poplu tiegħu. U Ġużeppi qal lil ħutu: "jien se mmut, u Alla għad iżurkom żgur u jtellagħkom minn din l-art lejn l-art li ħalef lil Abraham, lil Iżakk u lil Ġakobb ( , ). It-taqsim tal-ktieb Il-ħolqien tal-univers u l-bniedem ( , — , ) Il-bidu tad-dnub u t-tbatijiet ( , - ) Minn Adam sa Noè ( , — , ) Noè u d-dilluvju ( , — , ) It-torri ta' Babel ( , - ) Minn Sem sa Abram ( , - ) Il-Patrijarki: Abraham, Iżakk, Ġakobb ( , — , ) Ġużeppi u ħutu ( , — , ) Ulied Iżrael fl-Eġittu ( , — , )